Eztarroa

Eztarroa (ofizialki Estarrona) Gasteizko udalerriko (Araba) mendebaldeko herri bat da. 539 metroko garaieran dago, muinotxo baten gainean, Otoetarako bidean. Eztarroatik iparraldera, hurbil dago Forondako aireportua.

Izena 
1205ean Donemiliagako goldean eta 1257ko beste dokumentu batean Eztarrona izenaz ageri da. 1294an, berriz, Heztarrona izenaz; eta XV. mendean, Escarrona. 1562an, berriro ere Eztarrona; eta 1572an, Aztarrona.

Historia 
Eztarroak Erdi Aroan, hiribildua zenean, berezko jaurerria zuen. Haren defentsarako, egungo elizaren ondoan, Eztarroako dorrea zegoen. Dorre horrek hainbat jabe ezagutu zituen: Hurtado de Mendozatarrak, Gebaratarrak, Manriquetarrak, Orgaztarrak eta Alabatarrak. XVIII. mendearen erdialdean, jaurerri propioa izateari utzi zion, Gaztelako Koroaren eskuetara igaro baitzen.

Hiribildutzat ageri den lehenengo dokumentua da 1562ko Valladolideko Errege Entzutegi eta Kantzelaritzaren errege-gutun bat. Hiribildutzat, Mendozakoarekin batera Arabako Batzar Nagusietan prokuradorea izendatzen zuen, ordezkari.

Eztarroa Mendozako udalerriaren barruan egon zen, harik eta 1975ean udalerri hori desegin eta hango herriak Gasteizko udalerrian sartu zituzten arte.

Monumentuak 
 San Andres eliza. XVI. mendekoa, Pizkundeko ataria du.
 Zumarreko Andre Mariaren baseliza. Erretaula barrokoa du; eta, atarian, arku zorrotza.

Herritar ospetsuak 
 Gaspar Alaba Aranguren, Ignazio Maria Alaba arabar marinelaren aita.
 Frai Martin Bizkaitarra. Santuaren ospeaz hil zen, 1532an. Badaiako mendilerroan dagoen Santa Klara komentuan profesa egin zuen.

Demografia

Erreferentziak

Kanpo estekak 
  «Estarrona», Auñamendi Eusko Entziklopedia.

Gasteizko herriak
Ipar-mendebaldeko Nekazaritza Eremua (Gasteiz)
Gasteizko kontzejuak